CELEX: 32021D0398
Language: da
Date: 2021-03-05 00:00:00
Title: Rådets gennemførelsesafgørelse (FUSP) 2021/398 af 5. marts 2021 om gennemførelse af afgørelse 2014/932/FUSP om restriktive foranstaltninger på baggrund af situationen i Yemen

5.3.2021   
               
               
                  DA
               
               
                  Den Europæiske Unions Tidende
               
               
                  LI 77/3
               
            
         RÅDETS GENNEMFØRELSESAFGØRELSE (FUSP) 2021/398
         af 5. marts 2021
         om gennemførelse af afgørelse 2014/932/FUSP om restriktive foranstaltninger på baggrund af situationen i Yemen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 31, stk. 2,
         under henvisning til Rådets afgørelse 2014/932/FUSP af 18. december 2014 om restriktive foranstaltninger på baggrund af situationen i Yemen (1), særlig artikel 3,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 18. december 2014 afgørelse 2014/932/FUSP.
                  
               
                     (2)
                  
                  
                     Den 25. februar 2021 vedtog FN's Sikkerhedsråd resolution 2564 (2021), der udtrykker bekymring over de aktuelle politiske, sikkerhedsmæssige, økonomiske og humanitære udfordringer i Yemen og gentager FN's Sikkerhedsråds opfordring til alle parter i Yemen om at holde fast ved at løse deres uoverensstemmelser gennem dialog og høring.
                  
               
                     (3)
                  
                  
                     FN's Sikkerhedsråds resolution (UNSCR) 2564 (2021) udpeger en fysisk person, der skal være omfattet af de restriktive foranstaltninger, som er indført ved punkt 11 og 15 i UNSCR 2140 (2014) og punkt 14 i UNSCR 2216 (2015).
                  
               
                     (4)
                  
                  
                     Bilaget til afgørelse 2014/932/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Bilaget til afgørelse 2014/932/FUSP ændres som anført i bilaget til nærværende afgørelse.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 5. marts 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  EUT L 365 af 19.12.2014, s. 147.
      
      
         
            BILAG
            Følgende punkt tilføjes til listen i bilaget til afgørelse 2014/932/FUSP (Liste over personer og enheder omhandlet i artikel 1, stk. 1, artikel 2a, stk. 1, og artikel 2b, stk. 1 og 2):
            
               
                           »6.
                        
                        
                           Sultan Saleh Aida Aida Zabin
                           Andre oplysninger: Direktør for kriminalpolitiet (CID) i Sanaa. Har deltaget i handlinger, der truer freden, sikkerheden og stabiliteten i Yemen. Dato for FN's opførelse på listen: 25.2.2021.
                           
                              Yderligere oplysninger fra det beskrivende resumé af grundene til opførelse på listen fra sanktionskomitéen:
                           
                           Sultan Saleh Aida Aida Zabin har deltaget i handlinger, der truer freden, sikkerheden og stabiliteten i Yemen, herunder krænkelser af gældende humanitær folkeret og menneskerettighedskrænkelser i Yemen.
                           Sultan Saleh Aida Aida Zabin er direktør for kriminalpolitiet (CID) i Sanaa. Han har spillet en fremtrædende rolle i en intimideringspolitik og brugen af systematisk anholdelse, tilbageholdelse, tortur, seksuel vold og voldtægt mod politisk aktive kvinder. Zabin er som direktør for CID direkte ansvarlig for eller i kraft af sin myndighed ansvarlig for og meddelagtig i anvendelsen af en række tilbageholdelsessteder, herunder husarrest, politistationer, officielle fængsler og detentionscentre og hemmelige detentionscentre. Kvinder, herunder mindst én mindreårig, er blevet bortført til disse steder med magt, hvor de gentagne gange er blevet afhørt, voldtaget, tortureret, nægtet rettidig lægebehandling og udsat for tvangsarbejde. Zabin har selv været direkte involveret i torturen i visse tilfælde.«